Бүгд Найрамдах Тува Улсын Дээд хурал

Бүгд Найрамдах Тува Улсын Дээд хурал (тува. Тыва Республиканың Дээди Хуралы (парламентизи) орос. Верховный Хурал Республики Тыва) — ОХУ-ын Бүгд Найрамдах Тува Улсын Үндсэн хуулийн дагуу төрийн эрх мэдлийг хэрэгжүүлдэг нэг танхимтай хууль тогтоох төлөөллийн байгууллага.

 Түүх 
1993 оны 10-р сард Бүгд Найрамдах Тува Улсын Үндсэн хууль батлагдсаны дагуу 1993 оны 12-р сард Бүгд Найрамдах Тува Улсын Дээд Хурлын (парламент) анхдугаар хурлын сонгууль болсон. Улсын Дээд Хурлын 32 депутат сонгогдож, байнгын ажиллагаатай парламтент бүрджээ. 1994 оны 1-р сарын 21-нд бүс нутгийн энэхүү парламентад 6 хороо байгуулагдав.

 Үндсэн хууль, эрх зүйн бодлогын хороо;
 Эдийн засаг, санхүүгийн зээлийн бодлогын хороо;
 Нийгмийн бодлогын хороо;
 Төрийн байгуулалтын хороо;
 Олон улсын хэрэг, парламент хоорондын харилцааны хороо;
 Газар тариалангийн бодлого, байгаль орчны менежментийн хороо.

Хөдөө аж ахуйн, Бүрэн эрхт Тувагийн Ардын нам, эмэгтэй депутат гэсэн 3 фракц тэр үед байгуулагдсан.

1994 оны 1-р сард Каадыр-оол Алексеевич Бичелдэй Бүгд Найрамдах Тува Улсын Дээд Хурлын анхны чуулганы даргаар сонгогдож байв. 

 Бүтэц 
2014 оноос хойш Бүгд Найрамдах Тува Улсын Дээд Хурлын дарга Кан-оол Тимурович Даваа, орлогч дарга Виктор Глухов.

Улсын Дээд Хуралд найман хороотой. Үүнд:

 Эрчим хүч, барилгын хөгжлийн хороо;
 Газар тариалангийн бодлого, байгаль орчны менежментийн хороо;
 Төсөв, эдийн засгийн хөгжлийн хороо;
 Төлөөлөгчдийн Хуралтай харилцах, нутгийн өөрөө удирдах байгууллагыг хөгжүүлэх хороо;
 Эрүүл мэнд, нийгмийн хөгжлийн хороо;
 Боловсрол, соёл, залуучуудын бодлого, спортын хороо;
 Үндсэн хууль, эрх зүйн бодлогын хороо;
 Олон нийтийн аюулгүй байдал, хилийн асуудал эрхэлсэн хороо.

Тува улсын Дээд хурлын албан ёсны цахим хуудас: https://khural.rtyva.ru/

Дээд хурал